ORDE do 29 de novembro de 2006 pola que se publican os acordos de disolución e de liquidación e distribución do patrimonio do Consorcio Urbanístico para o Desenvolvemento e Xestión do Solo Industrial nos concellos de Barro-Meis.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/12/2006

Ao amparo do establecido nos artigos 149 e seguintes da Lei 5/1997, do 22 de xullo, de Administración local de Galicia, a Deputación Provincial de Pontevedra e os concellos de Barro e Meis constituíron un consorcio local denominado Consorcio Urbanístico para o Desenvolvemento e Xestión do Solo Industrial nos concellos de Barro-Meis. A súa constitución, xunto cos seus estatutos, publicáronse no Diario Oficial de Galicia nº 219, do 10 de novembro de 2004, mediante Orde do 3 de novembro de 2004 do conselleiro de Xustiza, Interior e Administración Local.
O procedemento de disolución dos consorcios locais está regulado nos artigos 143, 144 e 151.2º da Lei 5/1997, do 22 de xullo. En cumprimento do disposto nos citados preceptos, o presidente do Consorcio Urbanístico para o Desenvolvemento e Xestión do Solo Industrial nos concellos de Barro-Meis remitiu á Consellería de Presidencia, Administracións Públicas e Xustiza a documentación relativa á súa disolución.
Examinada a dita documentación, considérase que a tramitación da disolución observou o procedemento legalmente previsto. En síntese, para a adopción dos acordos de disolución e de liquidación e distribución do patrimonio deste consorcio, observouse a seguinte tramitación:
-A xunta de goberno do consorcio acordou a iniciación da súa disolución.
-O referido acordo someteuse a información pública polo prazo dun mes, mediante edicto publicado no BOP de Pontevedra nº 114, do 15 de xuño de 2006. Durante o prazo de exposición pública non se presentou ningunha reclamación.
-A Deputación Provincial de Pontevedra e a Consellería de Presidencia, Administracións Públicas e Xustiza emitiron informes favorables á disolución do consorcio.
-O pleno de cada unha das entidades locais integrantes do consorcio aprobou por maioría absoluta do seu número legal de membros a disolución do Consorcio Urbanístico para o Desenvolvemento e Xestión do Solo Industrial nos concellos de Barro-Meis e a integración dos bens, dereitos e accións do consorcio no organismo autónomo Instituto para a Promoción e Equipamento do Solo Industrial da Provincia de Pontevedra (IPESPO).
-A xunta de goberno do consorcio adoptou, por unanimidade, o acordo de liquidación e distribución do seu patrimonio.
-O presidente do consorcio remitiu á Consellería de Presidencia, Administracións Públicas e Xustiza unha copia certificada dos acordos de disolución e de liquidación e distribución do patrimonio.
En atención ao exposto e de conformidade co disposto no artigo 151.2º en relación cos artigos 143.1º.d) e 144 da Lei 5/1997, do 22 de xullo, de Administración local de Galicia, o conselleiro de Presidencia, Administracións Públicas e Xustiza,
DISPÓN:
Artigo único.-Publicar o acordo de disolución do Consorcio Urbanístico para o Desenvolvemento e Xestión do Solo Industrial nos concellos de Barro-Meis, adoptado pola súa xunta de goberno e ratificado polo pleno de cada unha das entidades locais integrantes do consorcio, que figura como anexo I da presente orde.
Así mesmo, publícase o acordo de liquidación e distribución do patrimonio do referido consorcio, que figura como anexo II da presente orde.
Santiago de Compostela, 29 de novembro de 2006.
José Luis Méndez Romeu
Conselleiro de Presidencia, Administracións
Públicas e Xustiza
ANEXO I
Acordo de disolución do Consorcio Urbanístico para o Desenvolvemento e Xestión do Solo Industrial nos concellos de Barro-Meis
Na sesión extraordinaria celebrada o día 2 de xuño de 2006, a xunta de goberno do Consorcio Urbanístico para o Desenvolvemento e Xestión do Solo Industrial nos concellos de Barro-Meis adoptou o seguinte acordo:
«Inicio do procedemento de disolución formal do Consorcio Urbanístico Barro-Meis para os efectos dos artigos 143.2º e 144º en relación co 151.2º da Lei 5/1997, do 22 de xullo, de Administración local de Galicia.
A xunta de goberno do consorcio, para os efectos da súa disolución formal, acorda:
1. Iniciar, conforme o artigo 143.1º da Lei 5/1997, de Administración local de Galicia, a disolución da entidade local Consorcio Urbanístico Barro-Meis, inscrita no Rexistro de Entidades Locais de Galicia co número CO2004/01.
2. Someter este acordo a información pública polo prazo dun mes, remitíndose simultaneamente á Deputación de Pontevedra e á Consellería de Presidencia, Administracións Públicas e Xustiza da Xunta de Galicia, que é a competente en materia de réxime local, para o seu informe polo prazo dun mes.
Este acordo someteuse aos plenos da Deputación Provincial de Pontevedra e dos concellos de Meis e de Barro nas sesións celebradas, respectivamente, os días 25 de outubro, 25 de setembro e 16 de agosto de 2006. O pleno de cada unha destas corporacións locais acordou, por maioría absoluta do seu número legal de membros, disolver o Consorcio Urbanístico para o Desenvolvemento e Xestión do Solo Industrial nos concellos de Barro-Meis.
ANEXO II
Acordo de liquidación e distribución do patrimonio do Consorcio Urbanístico para o Desenvolvemento e Xestión do Solo Industrial nos concellos de Barro-Meis
Na sesión extraordinaria celebrada o día 6 de outubro de 2006, a xunta de goberno do Consorcio Urbanístico Barro-Meis adoptou, por unanimidade, o seguinte acordo:
«Acordo de liquidación e distribución do patrimonio do Consorcio Urbanístico Barro-Meis.
1. Para os efectos de dar cumprimento ao preceptuado no artigo 144 da Lei 5/1997, de Administración local de Galicia, apróbase a liquidación do Consorcio Urbanístico Barro-Meis, segundo o informe do interventor deste do 25 de xaneiro de 2006, e que figura como anexo.
2. Con referencia á distribución do seu patrimonio, e vistos os acordos da xunta de goberno do Consorcio Urbanístico Barro-Meis do 2 de decembro de 2005, do consello reitor do IPESPO do 21 de decembro de 2005, da xunta de goberno do consorcio do 7 de abril de 2006, da xunta de goberno da Deputación Provincial de Pontevedra do 23 de xuño de 2006, do Pleno do Concello de Barro do 16 de agosto de 2006 e do pleno do Concello de Meis do 25 de setembro de 2006, apróbase, así mesmo, a súa integración no organismo autónomo IPESPO.
3. O presente acordo publicarase no Diario Oficial de Galicia xunto co de disolución, adoptado pola xunta de goberno do Consorcio Urbanístico o 7 de abril de 2006, segundo establece o artigo 144 da citada Lei 5/1997, de Administración local».
Anexo: informe de intervención.
Asunto: liquidación do Consorcio Urbanístico Barro-Meis.
Como consecuencia da liquidación do Consorcio Urbanístico Barro-Meis o 31 de decembro de 2005, xa que a partir desa data o IPESPO se subroga na totalidade dos dereitos e obrigas que mantiña fronte a terceiros o consorcio, detállase a seguir a situación económico-financeira deste coa finalidade de se traspasaren todos estes saldos ao IPESPO, mediante os oportunos asentos contables.
Activo.
CTA P.G.C.
Descrición
Importe
430.00
Liquidacións de contraído previo
Achega Concello de Meis
37.500,00 euros
571.00
Caixanova
589.994,93 euros
Total
627.494,93 euros
Contas da orde de activo.
CTA P.G.C.
Descrición
Importe
060
Valores en depósito
15.453,00 euros
Total activo
642.947,93 euros
Pasivo.
CTA P.G.C.
Descrición
Importe
400
Acredores obrigas rec. pto. corrente
24.000,00 euros
475
Facenda pública ac. por conceptos fiscais
167,50 euros
890
Resultados do exercicio
603.327,43 euros
Total
627.494,93 euros
Contas da orde de activo.
CTA P.G.C.
Descrición
Importe
065
Depositantes de valores
15.453,00 euros
Total pasivo
642.947,93 euros
Así mesmo, como consecuencia da execución do orzamento durante o exercicio 2005 adquiríronse compromisos de gasto polo importe de 469.575 euros, que se financiarán con cargo ao remanente de tesouraría positivo do consorcio, cuxo detalle é:
Consorcio Urbanístico Barro-Meis-2005.
Operacións de gastos. Pendentes fase D.
Data referencia: 23-1-2006.
Aplicación
Orzamento gastos
Data
Nº operación
Descrición
Terceiro
Importe pendente
2005
432.22705
19-5-2005
200500000064
Adxudicación asistencia técnica ex.
Estudios del Noroeste, S.A.
56.000,00
Total económico 22705
56.000,00
2005
432.22706
8-2-2005
200500000030
Estudo impacto ambiental
Cid, Santos y Parga, arquitectos
16.400,00
23-2-2005
20050000032
Estudo impacto ambiental SRAU OU
Cotiasa, S.L.
27.675,00
24-10-2005
200500000109
Adxudicación Redacción Pro. Urba
Enxeñeiros e Arquitectos Consul
233.000,00
21-11-2005
200500000116
Adxudicación Estudo Econ. Financ. S.
Enxeñeiros e Arquitectos Consul
29.250,00
2005
432.46211
15-4-2005
200500000052
Subvención plan parcial SRAU-IND
Concello de Barro
25.500,00
20050000053
Subvención plan sectorización SRA
Concello de Barro
26.250,00
Total económico 46211
51.750,00
2005
432.46212
15-4-2005
200500000062
Subvención asis. técnica plan parcial
Concello de Meis
55.500,00
Total económico 46211
55.500,00
Total funcional 432
469.575,00
Total orgánico
469.575,00
Total exercicio 2005
469.575,00
Pendente fase D
469.575,00
Unha vez reflectidos na contabilidade do IPESPO, será este organismo o que continúe coa xestión dos dereitos e obrigas anteriormente detallados.